Annonce

Viborg: En 24-årig mand fra Viborg blev tirsdag formiddag i Retten i Viborg idømt en ubetinget fængselsstraf på 60 dage og en udvisning af Danmark med indrejseforbud i seks år for at have kastet en sten på lederen af Stram Kurs, Rasmus Paludan. Den 24-årige mand, der stammer fra Damaskus i Syrien, men nu bor i Viborg, var den 13. april til stede i Ellekonebakken, da Rasmus Paludan afholdt en af sine mange demonstrationer, der i perioden 1. januar til 29. april kostede det danske politi 41 millioner kroner. Den dømte forklarede i retten, at han ikke havde planlagt at deltage i moddemonstrationen, men at han nærmest befandt sig i kvarteret ved en tilfældighed. Desuden var han meget beruset og påvirket. Han sagde i retten, at han vurderede, at han havde drukket mindst 12 genstande, og at han desuden havde drukket benzin. Den dømte erkendte at have kastet stenen, og at den havde ramt Rasmus Paludan. Han forklarede, at Rasmus Paludans synspunkter og handlinger provokerede ham, idet han selv er flygtning fra det krigshærgede land.

Annonce

Fortsat vrede

Da den 24-årige afgav forklaring i retten, sagde han, at han ville kaste med sten igen, hvis Rasmus Paludan atter kom til Viborg, og kun fordi retsmand Kirsten Maigaard greb ind og forklarede den 24-årige, at det ville kunne skade hans sag yderligere, hvis han fremsatte trusler mod navngivne personer, holdt han inde med sin vrede. Anklageren Linette Lysgaard viste flere videoklip, hvoraf det tydeligt fremgik, at den senere dømte kastede en sten, han havde haft i lommen. Hvorfor stenen var havnet i lommen, kunne den 24-årige ikke redegøre nærmere for, idet han som nævnt var beruset og påvirket af benzin. Linette Lysgaard sagde i sin procedure, at det i hendes øjne var en skærpende omstændighed, at den tiltalte kastede med sten ved en lovlig anmeldt demonstration, og at straffen skulle være mellem 60-90 dages fængsel. Desuden krævede hun manden udvist med et indrejseforbud i seks år. En sådan sanktion stred efter hendes opfattelse på ingen måde mod nogle af de internationale konventioner, Danmark har tiltrådt. Desuden mente Linette Risgaard ikke, at den 24-årige har nogen særlig tilknytning til Danmark. Hans nærmeste familie bor i Tyskland. - Jeg vil blive dræbt, hvis jeg kommer til Syrien, for jeg flygtede fra militæret, sagde den 24-årige mand.

Annonce

Udvisning anket